open-index/open-wikipedia-markdown huggingface dataset:
Vesiroheline

**Vesiroheline** ehk **veeroheline** (prantsuse keeles *vert d'eau*) on hele ja kahvatu roheline värvitoon.

Harvaesinev värvinimetus, arvatavasti tõlkelaen, kasutatakse moes ja sisekujunduses. Vesirohelist võib vaadelda kui akvamariinsinise rohelise tooniga varianti.

Seostub puhtuse, läbipaistvuse ja haprusega.

## Pildid

Encanto Close-up photograph of water ripples.jpg|Veepritsmed
Mink Mingle 2017-04-23 (Unsplash AlEyuIKuSmc).jpg|Veekogu liivapõhi läbi vee
Racha Beach.jpg|Selge vesi ja liivapõhi
Sarpaneva Kayak 1954.jpg|Veeroheline klaas. Timo Sarpaneva, 1954
MET 21 175 195ab O1.jpg|Rohelisest akvamariinist Hiina lõhnapudel Metropolitani Kunstimuuseumis
First Lady Betty Ford's green chiffon gown with cape.jpg|Vesirohelisest šifoonist õhtukleit


## Variatsioonid
Prantsuskeelne värvinimetuste portaal pourpre.com pakub veerohelise (*vert d'eau*) vasteks toonivahemiku erksast jahedast helerohelisest kahvaturoheliseni .

RAL Design Plus värvikaardi toon 160 70 25 *Wassergrün* on hele jahedavõitu roheline, sarnane mündirohelisega või nefriitrohelisega  .

Pantone värvikaardi toon 12-4608 *Clearwater* on akvamariinsinine  , toon 11-0304 *Water Lily* kahvatu veeroheline  .

Veebivärv *Aquamarine* on mitte sinise, vaid ereda veerohelise tooniga  .

## Vaata ka
* Vesisinine
* Mereroheline
* Lõunameresinine

## Viited
Lošinj

**Lošinj** (itaalia keeles *Lussino*, veneetsia keeles *Lusin*, saksa keeles *Lötzing*, ladina keeles *Apsorrus*, vanakreeka keeles *Ἄψορρος*) on Horvaatia saar Aadria mere põhjaosas Kvarneri lahes. See on osa Primorje-Gora maakonnast.

Lošinji asulate hulka kuuluvad Nerezine, Sveti Jakov, Ćunski, Artatore, Veli Lošinj ja Mali Lošinj.

Saart läbib piirkondlik maantee. Cresi saare kaudu toimuvad parvlaevaühendused: Brestova - Porozina, Merag - Valbiska, Mali Lošinj - Zadar, Mali Lošinj - Pula. Saarel paikneb ka lennuväli.

## Välislingid
Dury (Pas-de-Calais)

**Dury** on vald Põhja-Prantsusmaal Pas-de-Calais' departemangus.

Põllumajandusküla asub 16 km Arrasist kagus teede D956 ja D9E ristumiskoha ümbruses. Kiirtee A26 möödub küla lähedalt.

## Huviväärsused

* St. Martini kirik, pärineb 20. sajandist
* Kaks sõjakalmistut

## Vaata ka

* Pas-de-Calais' departemangu haldusüksuste loend

## Viited
Šokolaadpruun

**Šokolaadpruun** ehk **šokolaadipruun** on üks pruunidest värvitoonidest, šokolaadi värvi sügav- kuni tumepruun värvus.

Karakterilt hõrk, õrn, magus, soe.

## Pildid

Chocolate02.jpg|Šokolaad
Chocolate de agua.jpg|Šokolaadijook
Chocolate Chocolate Chip Muffins.JPG|Šokolaadimuffinid
Labrador Retriever chocolate Hershey sit.jpg|Šokolaadivärvi labradori retriiver
Couleur chocolat.jpg|Šokolaadivärvi sabaga ja näoga birma kass
Chocolate Himlayan.jpg|Himaalaja kass
Gustav chocolate.jpg|Šokolaadpruun abessiinia kass


## Variatsioonid
Veebivärv *Chocolate* on hele oranžile lähenev pruun.

## Karvavärvusena
Šokolaadpruuniks nimetatakse idamaistele kassitõugudele omast pruuni kasukavärvust.

Koeratõugude puhul tähendab šokolaadivärvi kasukas ühtlast tumepruuni karva; tuntuim tõug, millel see värvus esineb, on labradori retriiver.

## Viited
Tanguleem

**Tanguleem** on tangudest ja veest keedetud vedel toit, mida sõi vanarahvas peamiselt eesti külades. 

## Ajaloost
Tanguleemele lisati keetmise lõpus piima, mille kogus sõltus piima olemasolust ja perenaise heldusest. Võimaluse korral pandi juurde natuke rasva või võid. Lisati ka naereid (hiljem kartuleid), samuti suuri kaalikalõike. Viimased võeti leemest välja ja neid söödi hiljem külmalt teise söögikorra ajal. Tanguleent sõi talurahvas keskhommikuti ja õhtuti. Leent söödi leivaga, kõrvale võeti silku (soolaräime).

Tange lisati ka rasvaga keedetud kapsa-, oa-, herne- ja kartulileemele.

## Vaata ka
* Supp
* Leem

## Viited

## Kirjandus
* Aliise Moora, "Eesti talurahva vanem toit" (1. osa), Valgus, 1980.
* Aliise Moora, "Tavandi- ja peotoitudest eesti külas", Etnograafiamuuseumi aastaraamat XXIX, 1976.

## Välislingid
* Eesti köögist ja muistsete sugemetega suppidest Eesti Päevaleht. 13. jaanuar 2006.
Wilsoni kamber

**Wilsoni kamber** (ka udukamber, aurukamber) on šoti füüsiku Charles Thomson Rees Wilsoni 20. sajandi algul leiutatud kamber, mis muudab muidu silmale nähtamatu laetud osakeste teekonna nähtavaks.

## Tööpõhimõte
Seade töötab kondenseerumise põhimõttel. Aluse keskosa jahutatakse, servad on aga soojemad, sinna valatakse isopropanooli, mis aurustudes täidab läbipaistva kambri. Aluse külma keskosa kohal aur jahtub, üleküllastub ning väikseimgi häiritus põhjustab selle kondenseerumise. Kambri külgedel olevad valgusallikad toovad kondenseerumise esile ja tänu sellele muutub osakeste teekond nähtavaks, nii saab seadet kasutada näiteks kosmilise kiirguse uurimiseks.

## Viited
Francis Trasuns

**Francis Trasuns** (latgali keeles *Fraņcs Trasuns*; 16. oktoober 1864 Sakstagalsi vald, Režitsa maakond, Vitebski kubermang – 6. aprill 1926 Riia) oli latgalite ja lätlaste kultuuritegelane ja katoliku vaimulik, riigitegelane ja kirjanik. Lisaks oli ta Vene keisririigi I Riigiduuma liige (Vitebski kubermangust). Ta tegeles kogu elu latgali keele ja kultuuri kaitsmisega.

Ta õppis kohalikus kihelkonnakoolis, hiljem Jelgava gümnaasiumis, täiendas end 1883–1887 Peterburi vaimulikus seminaris ja hiljem 1887–1891 Peterburi Roomakatoliku Vaimulikus Akadeemias, mille lõpetas teoloogia magistrikraadiga. Alates 1902. aastast töötas ta professorina Peterburi Vaimulikus Seminaris, kus sai õiguse õpetada osaliselt latgali keeles ja asus õpetama latgali kirjanduslikku traditsiooni. Seal olles ilmus "Daugava kalender". Avaldanud artikleid ajalehes Latgolas Vords.

Peterburi õppima minnes teadvustas ta end rohkem katoliiklasena kui lätlasena. See konkureeriv identiteet ei kadunud Latgales 1920. ja 1930. aastatel, kuid Baltikumi puhul kestis läti sõna propaganda aastakümneid, selle ümber tekkisid kultuuri- ja ühiskonnaelu, ajalehed, koolid ja läti ühendused. Trasuns nägi Jelgavas õpingute ajal, et balti lätlased räägivad sarnast keelt. Latgale avaliku sektori töötajad vaatavad balti lätlasi kui tuntud eeskuju ja mõte läheneda oli loogiline.
Nuno Reis

**Nuno Miguel Pereira Reis** (sündinud 31. jaanuaril 1991 Murtenis) on Šveitsis sündinud Portugali jalgpallur, kes mängib keskkaitsjana Austraalia kõrgliiga klubis Melbourne City.

Ta alustas klubikarjääri Portugali klubis Lissaboni Sporting. Aastatel 2010–2012 mängis ta laenul Belgia kõrgliiga klubis Cercle Brugge ja hooajal 2012–2013 Portugali kõrgliiga klubis Olhanense. Aastatel 2013–2015 kuulus Reis Lissaboni Sportingu reservmeeskonda, millega mängus Portugali esiliigas. Hooaja 2013–14 teisel poolel oli ta laenul taas Cercle Brugges.

Hooajal 2015–2016 mängis Reis Prantsusmaa esiliiga klubis FC Metz. 2016. aasta juulis sõlmis ta kolmeaastase lepingu Kreeka kõrgliiga klubiga Panathinaikόs. 2018. aastal kuulus ta Portugali kõrgliiga klubisse Vitória de Setúbal. 2018. aasta septembris liitus ta Bulgaaria kõrgliiga klubiga Sofia Levski.

2021. aasta jaanuaris sõlmis ta kolmeaastase lepingu Melbourne Cityga.

Aastatel 2006–2012 mängis Reis Portugali noortekoondistes. 2011. aastal võitis ta Portugali kuni 20-aastaste koondisega juunioride maailmameistrivõistlustel hõbemedali ja oli sellel turniiril Portugali koondise kapten.

## Saavutused
;Melbourne City
*A-League Premiership: 2020–21

## Viited
Hendrik Eichenbaum

**Hendrik Eichenbaum** (6. jaanuar 1925 – 30. detsember 2007) oli Kanadas elanud väliseesti kirjanik.

## Välislingid
* Hendrik Eichenbaum - Estonian Writers' Online Dictionary
Tupplehik

**Tupplehik** (*Volvariella*) on šampinjonilaadsete seltsi napsikuliste sugukonda kuuluv seente perekond.

## Liike
**Volvariella bombycina* – puidu-tupplehik
**Volvariella hypopithys* – valge tupplehik
**Volvariella media* – väike tupplehik 
**Volvariella murinella* – hall tupplehik
**Volvariella surrecta* – parasiit-tupplehik
**Volvariella taylorii* – rusu-tupplehik
**Volvariella volvacea* – tume tupplehik, ka *V. esculenta*

## Endisi liike
**Volvopluteus gloiocephalus* – suur tuppnapsik, oli *Volvariella gloiocephala* – suur tupplehik

## Välislingid
*
Maapähkel (seen)

**Maapähkel** (*Hymenogaster*) on šampinjonilaadsete seltsi kuuluv perekond seeni.

## Liike
**Hymenogaster arenarius* – liiv-maapähkel
**Hymenogaster citrinus* – sidrunkollane maapähkel
**Hymenogaster olivaceus* – oliiv-maapähkel
**Hymenogaster vulgaris* – harilik maapähkel

## Välislingid
*
Kvarneri laht

**Kvarneri laht** (horvaadi keeles *Kvarnerski zaljev*, itaalia keeles *Golfo del Quarnaro* või *Carnaro*, ladina keeles *Sinus Flanaticus* või *Liburnicus sinus*) on Aadria mere põhjaosa laht, mis asub Istria poolsaare, Horvaatia ranniku ja Dalmaatsia vahel.

Lahe suurimad saared on Lošinj, Cres, Krk, Rab ja Pag. Nendevahelist laheosa nimetatakse ka Kvarnerićiks (otsetõlkes 'Väike-Kvarner') ning Krkist ja Rabist ida pool asuvat osa nimetatakse Senji kanaliks.

Lahe sügavus on kohati üle 100 meetri, mis võimaldab Rijeka linnal omada meresadamat, mis mahutab suuri kaubalaevu.

## Välislingid
Võrkheinik

**Võrkheinik** (*Rhodotus*) on *[[Physalacriaceae]]* sugukonda kuuluv perekond seeni.

## Liik
**Rhodotus palmatus* – roosa võrkheinik

## Välislingid
*
Napsik

**Napsik** (*Pluteus*) on šampinjonilaadsete seltsi napsikuliste sugukonda kuuluv seente perekond.

## Liike
**Pluteus atromarginatus* – mustserv-napsik
**Pluteus cervinus* – põdranapsik
**[[Pluteus chrysophaeus]]*
**[[Pluteus eludens]]*
**[[Pluteus favrei]]*
**Pluteus leoninus* – lõvinapsik
**Pluteus nanus* – pruun napsik
**Pluteus pellitus* – valge napsik
**Pluteus petasatus* – soomusnapsik
**Pluteus phlebophorus* – kurdnapsik
**[[Pluteus pseudoinsidiosus]]*
**[[Pluteus reisneri]]*
**Pluteus romellii* – Romelli napsik
**Pluteus salicinus* – hall napsik
**[[Pluteus satur]]*, ka *P. nanus*, *P. pallescens* 
**Pluteus semibulbosus* – mugulnapsik
**Pluteus umbrosus* – tume napsik, must napsik

## Välislingid
*
Roderick Miranda

**Roderick Jefferson Gonçalves Miranda** (tuntud lihtsalt ka kui **Roderick**; sündinud 30. märtsil 1991 Odivelases) on Portugali jalgpallur, kes mängib keskkaitsjana Austraalia kõrgliiga klubis Melbourne Victory.

Ta alustas klubikarjääri Portugali klubis Lissaboni Benfica, mille noorteakadeemiaga liitus ta 2000. aastal. Klubi põhimeeskonnas debüteeris ta 2009. aasta detsembris UEFA Euroopa Liiga viimases alagrupimängus. Portugali kõrgliigas debüteeris ta 2010. aasta novembris. Hooajal 2011–12 oli ta laenul Šveitsi kõrgliiga klubis Servette. Hooaja 2012–13 esimeses pooles oli ta laenul Hispaania kõrgliiga klubis Deportivo La Coruña.

2013. aasta augustis sõlmis ta viieaastase lepingu Portugali kõrgliiga klubiga Rio Ave.

2017. aasta juunis sõlmis ta nelja-aastase lepingu Inglismaa esiliiga klubiga Wolverhampton Wanderers. Klubi põhimeeskonnas mängis ta vaid hooajal 2017–18, mil Wolverhampton võitis Inglismaa esiliiga ja tõusis Premier League'i. Hooajal 2018–19 oli ta laenul Kreeka kõrgliiga klubis Olympiakós ja 2019–20 Portugali kõrgliiga klubis Famalicão. Hooaja 2020–21 teises pooles mängis ta Türgi kõrgliiga klubis Gaziantep.

2021. aasta oktoobris sõlmis ta kaheaastase lepingu Melbourne Victoryga.

Aastatel 2007–2011 mängis Roderick Portugali noortekoondistes. 2011. aastal võitis ta Portugali kuni 20-aastaste koondisega juunioride maailmameistrivõistlustel hõbemedali.

## Saavutused
;Benfica
*Taça da Liga: 2009–10, 2010–11
*UEFA Euroopa Liiga: Teine koht 2012–13
;Rio Ave
*Taça de Portugal: Teine koht 2013–14
*Taça da Liga: Teine koht 2013–14
*Supertaça Cândido de Oliveira: Teine koht 2014
;Wolverhampton Wanderers
*EFL Championship: 2017–18

## Viited
Käbikõrges

**Käbikõrges** (*Strobilurus*) on *[[Physalacriaceae]]* sugukonda kuuluv perekond seeni.

## Liik
**Strobilurus esculentus* – kuuse-käbikõrges, käbiseen
**Strobilurus stephanocystis* – männi-käbikõrges
**Strobilurus tenacellus* – kibe käbikõrges

## Välislingid
*
Federico Chiesa

**Federico Chiesa** (sündinud 26. oktoobril 1997 Genoas) on Itaalia jalgpallur, kes mängib poolkaitsjana Itaalia kõrgliiga klubis Juventus.

## Koondisekarjäär
### Noorteklubid
Chiesa alustas noorsookarjääri Settignaneses Settignanost, kus teda juhendas Fiorentina legend Kurt Hamrin

### Fiorentina
#### 2007–2016: karjääri algus
Ta liitus Fiorentinaga 2007. aastal. Chiesa määrati hooajaks 2014–2015 alla 19-aastaste koondisse ning ta lõi Primavera koondises seitsme kohtumisega ühe värava. Järgmisel hooajal mängis ta 23 kohtumist ja lõi seitse väravat. Chiesa sõlmis oma esimese profilepingu Fiorentinaga 2016. aasta veebruaris.

#### 2016-17 hooaeg
Ta debüteeris Fiorentinas hooaja 2016–2017 Serie A avamängus võõrsil 2:1 kaotuses Juventuse vastu. Fiorentina peatreener Paulo Sousa otsustas ta poolajal asendada laenulepingu sõlminud Cristian Telloga. 29. septembril tegi Chiesa Euroopa Liiga debüüdi Fiorentina 5:1 võidumängus kodus Qarabaği üle. 8. detsembril tähistas ta oma neljandat Euroopa Liiga kohtumist, lüües võõrsil 1:2 võiduvärava Qarabaği vastu.

### Juventus
5. oktoobril 2020 sõlmis Chiesa Juventusega kaheaastase laenulepingu: esimeseks hooajaks 3 miljonit eurot ja teiseks hooajaks 7 miljonit eurot laenu tingimusega 40 miljoni euro eest pluss 10 miljonit eurot. muutujates.

## Saavutused
;Juventus
*Coppa Italia: 2020-21
*Itaalia superkarikas: 2020

;Italia
*Euroopa meistrivõistlused: 2020

## Välislingid

* Lega Serie A Profile
* FIGC Profile
Ebakõrges

**Ebakõrges** (*Xerula*) on *[[Physalacriaceae]]* sugukonda kuuluv perekond seeni.

## Liik
**Xerula pudens* – harjas-ebakõrges

## Endisi liike
**Hymenopellis radicata* – juur-ebakõrges

## Välislingid
*
Briggsi-Rauscheri reaktsioon

**Briggsi-Rauscheri reaktsioon** (ka keemiline kell) on ostsilleeriv keemiline reaktsioon, kus värvitu lahus muutub kollaseks, seejärel tumesiniseks ning siis värvituks. Protsess kordub, mõnikord kümme korda. Indikaatorina võidakse kasutada tärklise-joodi kompleksi. Reaktsiooni avastasid keemiaõpetajad Thomas Briggs ja Warren Rauscher.

## Viited
Lepanigerik

**Lepanigerik** (*Naucoria*) on šampinjonilaadsete seltsi kuuluv perekond seeni.

## Liike
**[[Naucoria celluloderma]]*
**Naucoria escharioides* – tava-lepanigerik
**[[Naucoria fellea]]*
**Naucoria luteolofibrillosa* – kuld-lepanigerik
**Naucoria scolecina* – paljas lepanigerik
**[[Naucoria striatula]]*
**Naucoria subconspersa* – tume lepanigerik, tuhm nigerik

## Varasemaid liike
**[[Alnicola sphagneti]]*

## Välislingid
*
Hebel

**Hebel** (*Hebeloma*) on šampinjonilaadsete seltsi kuuluv perekond seeni.

## Liike
**[[Hebeloma alvarense]]*
**[[Hebeloma cavipes]]*
**[[Hebeloma collariatum]]*
**Hebeloma crustuliniforme* – pisarhebel
**Hebeloma dunense* – luitehebel
**Hebeloma fastibile* – limahebel
**Hebeloma hiemale* – talihebel
**Hebeloma laterinum* – loohebel
**[[Hebeloma leucosarx]]*, ka *H. velutipes*
**Hebeloma mesophaeum* – kiudhebel
**Hebeloma pseudoamarescens* – hellikuhebel
**Hebeloma radicosum* – juurhebel
**Hebeloma sacchariolens* – karamellhebel
**Hebeloma sinapizans* – hiidhebel
**[[Hebeloma subconcolor]]*
**[[Hebeloma theobrominum]]*

## Välislingid
*
Tõlvik (seen)

**Tõlvik** (*Clavaria*) on šampinjonilaadsete seltsi tõlvikuliste sugukonda kuuluv seente perekond.

## Liike
**Clavaria argillacea* – nõmmtõlvik
**[[Clavaria fragilis]]*
**Clavaria fumosa* – hall tõlvik
**Clavaria greletii* – sinakas tõlvik
**[[Clavaria macounii]]*
**Clavaria purpurea* – purpurtõlvik
**Clavaria rosea* – roosa tõlvik
**Clavaria zollingeri* – lilla tõlvik, Zollingeri tõlvik
**Clavaria vermiculata* – usstõlvik

## Fülogenees

## Vaata ka
*ramariopsis

## Viited

## Välislingid
*
Vedelkristall

**Vedelkristall** on piklike molekulidega (pikkus 1–3 nm, läbimõõt 0,5–1,0 nm) orgaaniline aine, mis ei muutu temperatuuri tõstmisel tahkest olekust kohe vedelaks, vaid püsib suures temperatuurivahemikus (ligikaudu −10 °C kuni +70 °C) vedelkristallilises olekus. Sellel ainel on üheaegselt vedeliku omadused (voolavus) ja kristalli omadused – molekulide korrastatud paigutus ja anisotroopia (füüsikaliste omaduste, nt kristallikihi läbipaistvuse sõltuvus molekulide suunast).

## Vaata ka
* Vedelkristallkuvar

## Viited
Mathew Leckie

**Mathew Allan Leckie** (sündinud 4. veebruaril 1991 Melbourne'is) on Austraalia jalgpallur, kes mängib Austraalia kõrgliiga klubis Melbourne City ja Austraalia jalgpallikoondises. Ta mängib põhiliselt vasaku äärepoolkaitsja kohal, kuid võib mängida ka ründajana.

Austraalia kõrgliigas debüteeris ta hooajal 2009–10 Adelaide Unitedi meeskonnas.

Aastatel 2011–2021 mängis Leckie Saksamaa klubides: 2011–12 Mönchengladbachi Borussias, 2012–2014 FSV Frankfurtis, 2014–2017 FC Ingolstadtis ja 2017–2021 Hertha BSC-s.

2021. aasta juunis sõlmis ta kolmeaastase lepingu Melbourne Cityga.

Austraalia jalgpallikoondises debüteeris Leckie 2012. aastal. Koondisekarjääri esimese värava lõi ta 15. oktoobril 2013 sõprusmängus Kanada vastu. 2015. aastal tuli ta Austraalia koondisega Aasia meistriks. Ta on kuulunud Austraalia koondisse veel ka 2014. aasta maailmameistrivõistlustel, 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2019. aasta Aasia meistrivõistlustel.
Filip Bradarić

**Filip Bradarić** (sündinud 11. jaanuaril 1992 Splitis) on Horvaatia jalgpallur, kes mängib kaitsva poolkaitsjana Saudi Araabia kõrgliiga klubis Al Ahli.

Ta alustas klubikarjääri kodulinna klubis Spliti Hajduk, debüteerides Horvaatia kõrgliigas hooajal 2013–14.

Aastatel 2015–2018 mängis ta Horvaatia kõrgliiga klubis HNK Rijeka. 2017. aastal tuli ta klubiga Horvaatia meistriks ning võitis samal aastal Horvaatia karika.

2018. aasta augustis sõlmis ta viieaastase lepingu Cagliari, kuid mängis seal vaid hooajal 2018–19. Hooajal 2019–20 oli ta laenul Spliti Hajdukis ja Hispaania kõrgliiga klubis Celta de Vigo. Hooajal 2020–2021 oli ta laenul Saudi Araabia kõrgliiga klubis Al-Ain.

2021. aasta juulis sõlmis ta kaheaastase lepingu Al Ahliga.

Horvaatia jalgpallikoondises tegi Bradarić debüüdi 15. novembril 2016 sõprusmängus Põhja-Iirimaa vastu. Ta kuulus Horvaatia koondisse 2018. aasta maailmameistrivõistlustel, kus saavutati teine koht.

## Viited
Kārlis Kārkliņš

**Kārlis Kārkliņš** (1. märts 1865 Madliena kihelkond – ?) oli Läti talunik ja vallakirjutaja. Ta valiti aastal 1907 Vene keisririigi II Riigiduuma liikmeks (Liivimaa kubermangust).

Ta oli rahvuselt lätlane, keskharidusega, ta oli talunik, omades 100 tiinu maad. Ta valiti aastal 1907 II Riigiduuma liikmeks (Liivimaa kubermangust). Duumas olles astus ta kadettide fraktsiooni, komisjonidesse ei kuulunud, kirjutas alla Tõnis Jürise algatatud Eestimaa kubermangu maareformi seadusprojektile, kadettide projektidele usutunnistusest ja rahvusest tulenevate kitsenduste kaotamisest, töötutele ühiskondlike tööde rahastamisest, arupärimiste avaldustele ja kõneles karistussalkade vägivallast Balti provintsides. Aastal 1906 oli ta Baltimaade ajutise kindralkuberneri erinõupidamise Liivimaa ettevalmistava kubermangukomisjoni (nõukogu) liige.

Tema edasine saatus, nagu ka surmaaeg on teadmata.
Jason Cummings

**Jason Steven Cummings** (sündinud 1. augustil 1995 Edinburghis) on Šotimaa jalgpallur, kes mängib ründajana Austraalia kõrgliiga klubis Central Coast Mariners.

Hooajal 2013–14 debüteeris ta Šotimaa kõrgliigas Hiberniani meeskonnas, kuid ühtegi väravat ta sel hooajal liigas ei löönud. Cummings paistis silma järgmistel hooaegadel, kui ta lõi Šotimaa esiliigas Hibernianis mängides kolme hooajaga 55 väravat. Hooaegadel 2014–15 ja 2016–17 oli ta Šotimaa esiliiga suurim väravakütt (teisel korral jagas tiitlit Stephen Dobbiega).

2017. aasta juunis sõlmis ta lepingu Inglismaa esiliiga klubiga Nottingham Forest. Ainsa värava lõi ta Inglismaa esiliigas 30. septembril 2017 mängus Sheffield Unitedi vastu. Hooaja 2017–18 teises pooles mängis ta laenul Šotimaa kõrgliiga klubis Rangers ning hooajal 2018–19 Inglismaa tugevuselt kolmanda liiga klubides Peterborough United ja Luton Town.

Aastatel 2019–2021 mängis Cummings Inglismaa tugevuselt kolmanda liiga klubis Shrewsbury Town ja 2021–2022 Šotimaa klubis Dundee.

2022. aasta jaanuaris sõlmis ta lepingu Central Coast Marinersiga.

Šotimaa jalgpallikoondises tegi Cummings debüüdi 9. novembril 2017 mängus Hollandi vastu.

## Viited
Pagiliin

**Pagiliin** on lineaarne äikeseliin, mis võib põhjustada tugevaid pagituuli, vihma ja välke, samuti hiidrahet ja trombe. Pagiliinid on valdavalt äkilised ja suure liikumiskiirusega, nendega kaasnev äike suure ulatusega, horisontaalselt sadade või ka tuhandete kilomeetrite pikkune.

## Viited
Kamil Wilczek

**Kamil Antoni Wilczek** (sündinud 14. jaanuaril 1988 Wodzisław Śląskis) on Poola jalgpallur, kes mängib ründajana Poola kõrgliiga klubis Gliwice Piast.

Aastatel 2007–2008 mängis ta Poola esiliiga klubis GKS Jastrzębie. Seejärel liitus ta Gliwice Piastiga ning debüteeris Poola kõrgliigas hooajal 2008–09. Aastatel 2010–2013 mängis ta Poola kõrgliiga klubis Lubini Zagłębie. 2013. aastal naasis ta Gliwice Piasti. Hooajal 2014–15 oli Wilczek Poola kõrgliigas suurim väravakütt, kui lõi 20 väravat. Samal hooajal valiti ta Poola kõrgliiga hooaja parimaks mängijaks.

2015. aasta juunis sõlmis ta kolmeaastase lepingu Itaalia kõrgliiga klubiga Carpi, kuid ei suutnud seal silma paista ning liitus juba 2016. aasta jaanuaris Taani kõrgliiga klubiga Brøndby IF. Brøndbys mängis ta kuni 2020. aasta jaanuarini. 124 liigamänguga lõi Wilczek Taani kõrgliigas 74 väravat. Aastatel 2018 ja 2019 valiti Wilczek Brøndby aasta parimaks mängijaks. 2017. aastal võitis ta Brøndbyga Taani karikavõistlused. Karikafinaalis alistati Silkeborg tulemusega 3:1 ning Wilczek lõi Brøndby kolmest väravast kaks.

Hooaja 2019–20 teises pooles mängis ta Türgi kõrgliiga klubis Göztepe, kuid suutis seal 14 liigamänguga lüüa vaid ühe värava. Aastatel 2020–2022 mängis ta Taani kõrgliigas FK Københavni ridades. 

2022. aasta jaanuaris liitus ta taas Gliwice Piastiga, sõlmides klubiga kahe ja poole aasta pikkuse lepingu.

Poola jalgpallikoondises tegi Wilczek debüüdi 11. oktoobril 2016 MM-i valikmängus Armeenia vastu.

## Viited
Écourt-Saint-Quentin

**Écourt-Saint-Quentin** (pikardi: *Aicort-Saint-Kintin*) on vald Põhja-Prantsusmaal Pas-de-Calais' departemangus.

Põllumajandusküla asub 31 km Arrasist kagus teede D13 ja D19 ristumiskoha ümbruses metsa ja järvedega maastikul.

## Huviväärsused

* St. Quentini kirik, pärineb 20. sajandist
* Merovingide kalmistu ja vana linnuse jäljed
* Tõend Rooma asulast
* Vana veski

## Vaata ka

* Pas-de-Calais' departemangu haldusüksuste loend

## Viited
Harmik

**Harmik** (*Clitopilus*) on perekond sugukonnast punalehikulised.

## Eesti liigid
**[[Clitopilus caelatus]]*
**Clitopilus hobsonii* – pisiharmik
**Clitopilus lepista* – mõru harmik
**Clitopilus passeckerianus* – sõnnikuharmik
**Clitopilus prunulus* – tavaharmik
**Clitopilus scyphoides* – õrn harmik

## Välislingid
* Harmik andmebaasis eElurikkus
Punaheinik

**Punaheinik** (*Rhodocybe*) on perekond sugukonnast punalehikulised.

## Liike
**Rhodocybe gemina* – jahu-punaheinik
**Rhodocybe nitellina* – väike punaheinik
**[[Rhodocybe tugrulii]]*

## Endisi liike
**Lulesia colorata* – mustuv punaheinik
**Lulesia popinalis* – hall punaheinik

## Välislingid
*
Javi López

**Javier López Rodríguez** (sündinud 21. jaanuaril 1986 Osunas) on Hispaania jalgpallur, kes mängib kaitsja või keskpoolkaitsjana Austraalia kõrgliiga klubis Adelaide United.

Ta alustas klubikarjääri Hispaania klubis Real Betis, kuid klubi põhimeeskonda ta välja ei jõudnud.

2007. aastal liitus ta Hispaania kõrgliiga klubiga RCD Espanyol. Hispaania kõrgliigas debüteeris ta 4. oktoobril 2009 mängus Villarreali vastu. Espanyoli põhikoosseisu kuulus ta alates hooajast 2010–11 ning mängis Hispaania kõrgliigas kokku kümme hooaega. Ainsad väravad lõi ta 18. septembril 2011 mängus Real Zaragoza vastu ja 16. septembril 2012 mängus Athletic Bilbao vastu.

29. märtsil 2014 tuli Lópezel mängus Barcelona vastu lõpuminutitel ise väravas seista, kuna Espanyoli väravavaht Kiko Casilla oli saanud punase kaardi ja kõik vahetused olid selleks ajaks tehtud. Barcelona võitis mängu varem löödud väravast 1:0.

2020. aasta novembris sõlmis ta lepingu Adelaide Unitediga.

## Viited
Hollókő

**Hollókő** ('kaarnakivi') on vald (*község*) Ungaris Nógrádi komitaadis. Vallas asub palotside küla, mis kuulub UNESCO maailmapärandi nimistusse.

## Viited

## Välislingid
Wake Me Up Before You Go-Go

"**Wake Me Up Before You Go-Go**" on inglise ansambli Wham! singel. Laulu sõnade autor on George Michael.
Helene Michelson

**Helene Michelson** (8. detsember 1906 Tallinn – ) oli Eesti iluuisutaja. Ta osales paarissõidus (koos Eduard Hiopiga) 1936. aasta taliolümpiamängudel.

Tema ja Karin Peckert-Forsman olid esimesed Eesti naised, kes võistlesid olümpiamängudel. Mäesuusataja Peckert-Forsman tegi oma võistluse esimesena.

## Viited
Piimvalge

**Piimvalge** on piima värvi valge värvitoon. Värvi nimetust on sageli kasutatud ilukirjanduses, näiteks heleda jume kirjeldamiseks.

## Pildid

Glass of Milk (33657535532).jpg|Piim klaasis
10-20MM Tumble Polished Opalite.jpg|Trummellihvitud opaalid


## Variatsioonid
Ernst Friedrich Glockeri "Grundriss der Mineralogie ..." kirjeldab piimvalget (*milchweiß*) õrnalt sinaka valgena, mis kaldub smaldisinise suunas. Näitemineraaliks toob ta piimja opaali värvuse.

1821. aastal välja antud värviõpik "Werner's Nomenclature of Colours" kirjeldab kooritud piima värvi valget (*skimmed milk white*) lumivalgena, millesse on veidi segatud Berliini sinist ja tuhkhalli. Värvuse näited loodusest on seal inimese silmavalge värvus ja hariliku sinilille kroonlehtede tagakülje toon, mineraalidest hele opaal.

Prantsuskeelne värvinimetuste portaal pourpre.com näitab piimvalget (*blanc de lait*) kergelt sooja valge värvusena .

Veebivärv *Milk White* on soe hele kollakas-hallikas  .

## Viited
Pavel Paptšinski

**Pavel Paptšinski** (vene keeles *Павел Самсонович Папчинский*; 1858 – ?) oli venemaa ja Eesti jurist, rahukohtunik. Ta valiti aastal 1906 Vene keisririigi I Riigiduuma liikmeks (Eestimaa kubermangust).

Ta oli rahvuse järgi venelane, usu järgi õigeusklik ja ta pärines Jekaterinoslavi kubermangu aadlist.

Ta lõpetas Peterburi ülikooli õigusteaduskonna.

Aastast 1886 töötas ta Jekaterinoslavi kubermangu Jekaterinoslavi maakonna rahukohtunikuna. Aastatel 1889–1890 oli ta Jekaterinoslavi rahukohtunike kongressi esimees ja alaline liige. Aastast 1896 lähetas justiitsministeerium ta Nižni Novgorodi rahukohtunikuna.

Aastast 1897 oli ta Reveli ringkonnakohtu liige. Aastatel 1900–1906 oli ta Eestimaa kubermangu semstvo nõukogu esimees. Ta oli Wesenberg-Weissensteini ringkonna rahukohtunik. Ta oli laia kohaliku omavalitsuse toetaja, ta oli Eesti Rahvameelse Eduerakonna liige.

Aastal 1906 valiti ta Vene keisririigi I Riigiduuma liikmeks (Eestimaa kubermangust). Ta kuulus kadettide fraktsiooni ja autonomistide rühma Eesti sektsiooni.

Tema edasine saatus ja surmakuupäev on teadmata.
Irõna Vereštšuk

**Irõna Vereštšuk** (ukraina keeles Ірина Андріївна Верещук; sündinud 30. novembril 1979 Rava-Ruskas) on Ukraina poliitik.

## Elulugu

* 2010–2015 Rava-Ruska linnapea 
* 2019–2021 Ukraina Ülemraada saadik

Aastal 2020 kandideeris Kiievi linnapeaks, kuid ei osutunud valituks.
Elulõng

**Elulõng** (*Clematis*) on taimeperekond tulikaliste sugukonnast.

## Liike
**Clematis alpina* (L.) Mill.	– siberi elulõng
**Clematis recta* L. – püst-elulõng
**Clematis vitalba* L. – harilik elulõng
**Clematis viticella* L. – sinine elulõng
Väärikuse ja vabaduse päev (Ukraina)

**Väärikuse ja vabaduse päev** (ukraina keeles *День Гідності та Свободи*) on tähtpäev Ukrainas, mida tähistatakse 21. novembril ning sellega meenutatakse oranži revolutsiooni (22. novembril 2004) ja Väärikuse revolutsiooni (21. novembril 2013) algust.
Psatürell

**Psatürell** (*Psathyrella*) on šampinjoniliste (*Agaricaceae*) sugukonda, šampinjonilaadsete (*Agaricales*) seltsi kuuluv perekond seeni.

## Eesti liike
**Psathyrella ammophila* – luitepsatürell
**Psathyrella caput-medusae* – meduuspsatürell
**Psathyrella cernua* – põõsaspsatürell
**Psathyrella cotonea* – pikkjalg-psatürell
**[[Psathyrella hirtosquamulosa]]*
**[[Psathyrella marquana]]*
**Psathyrella microrhiza* – juurpsatürell
**Psathyrella multipedata* – kännaspsatürell 
**Psathyrella pennata* – söepsatürell
**Psathyrella piluliformis* – võrkpsatürell
**Psathyrella pygmaea* – kääbuspsatürell
**Psathyrella sarcocephala* – šokolaadpruun psatürell
**Psathyrella spadiceogrisea* – hallikaspruun psatürell
**Psathyrella spintrigera* – ebemeline psatürell
**Psathyrella typhae* – hundinuia-psatürell

## Varasemaid liike
**Candolleomyces candolleanus* – valge psatürell

## Välislingid
*
Awer Mabil

**Awer Bul Mabil** (sündinud 15. septembril 1995 Kakumas) on Keenias sündinud Austraalia jalgpallur, kes mängib äärepoolkaitsjana Tšehhi kõrgliigaklubis Praha Sparta ja Austraalia jalgpallikoondises.

2013. aastal debüteeris ta Austraalia kõrgliigaklubis Adelaide United. Esimese värava lõi ta Austraalia kõrgliigas 1. veebruari 2014 mängus Wellington Phoenixi vastu. Hooajal 2014–15 lõi ta Austraalia kõrgliigas kokku kuus väravat.

2015. aasta juulis liitus ta Taani kõrgliigaklubiga FC Midtjylland. Hooajal 2016–17 mängis ta laenul Taani kõrgliigaklubis Esbjerg fB ja 2017–18 Portugali kõrgliigaklubis Paços de Ferreira. Midtjyllandi põhikoosseisus kinnitas Mabil kanda hooajal 2018–19. Hooajal 2019–20 tuli ta klubiga Taani meistriks. Hooaja 2021/22 teises pooles oli ta laenul Türgi kõrgliigaklubis Kasımpaşa.

2022. aasta mais sõlmis ta neljaks hooajaks lepingu Hispaania kõrgliigaklubiga Cádiz. 2023. aasta jaanuaris läks ta laenule Praha Spartasse.

Austraalia jalgpallikoondises debüteeris Mabil 16. oktoobril 2018 sõprusmängus Kuveidi vastu ja lõi selles mängus ka koondisekarjääri esimese värava. Ta kuulus Austraalia koondisse 2019. aasta Aasia meistrivõistlustel, kus lõi värava teises alagrupimängus Palestiina vastu ja viimases alagrupimängus Süüria vastu. 13. juunil 2022 realiseeris Mabil maailmameistrivõistluste kvalifikatsiooni *play-off*i mängus Peruuga penaltiseerias otsustava penalti, mis viis Austraalia 2022. aasta maailmameistrivõistlustele.

## Saavutused
;Adelaide United
*FFA Cup: 2014
;Midtjylland
*Taani Superligaen: 2019–20
*Taani karikas: 2018–19
Aarón Martín

**Aarón Martín Caricol** (sündinud 22. aprillil 1997 Montmelós) on Hispaania jalgpallur, kes mängib vasakkaitsjana Itaalia kõrgliigaklubis Genoa.

Ta alustas klubikarjääri Hispaania klubis RCD Espanyol, mille noorteakadeemiaga liitus ta 2005. aastal. Hispaania kõrgliigas debüteeris ta Espanyoli meeskonnas hooajal 2016–17.

2018. aasta augustis läks ta Espanyolist laenule Saksamaa kõrgliigaklubisse Mainz 05. 2018. aasta novembris sõlmis ta klubiga püsiva lepingu, mis jõustus järgmise aasta juulis. Hooaja 2020–21 teises pooles mängis ta laenul Hispaania kõrgliiga klubis Celta de Vigo. 18. veebruaril 2022 lõi ta värava Leverkuseni Bayeri vastu; see oli tema esimene värav mistahes kõrgliigas.

2023. aasta juulis sõlmis ta lepingu Genoaga.

Aastatel 2013–2019 mängis Martín Hispaania noortekoondistes. 2015. aastal tuli ta Euroopa omavanuste meistriks Hispaania kuni 19-aastaste koondisega ja 2019. aastal Hispaania kuni 21-aastaste koondisega. 2016. aasta detsembris debüteeris ta Kataloonia jalgpallikoondises.

## Viited
Jānis Ozols

**Jānis Ozols** (27. oktoober/8. november 1878 Platone vald, Jelgava kreis – 30. juuni 1968 Wilmington) oli läti sotsiaaldemokraatlik poliitik. Ta valiti aastal 1907 Vene keisririigi II Riigiduuma liikmeks (Liivimaa kubermangust).

Ta lõpetas reaalkooli Jelgavas ja aastal 1903 Riia Polütehnikumi. Aastal 1900 organiseeris ta Riias esimesed sotsiaaldemokraatlikud töölisrühmad, mis asutasid aastal 1901 Riia organisatsiooni ja aastal 1902 koos mõne provintsirühmaga - Balti Läti sotsiaaldemokraatliku organisatsiooni. Pärast kooli lõpetamist aastal 1903 asus ta tööle kommertskoolis õpetajana. Aastal 1904 oli ta partei keskkomitee llige ajalehe "Cīņa" toimetuskolleegiumi liige.
Priit Jääger

**Priit Jääger aka. Jagger** (sündinud 3. novembril 1980 Tartus) on Eesti kitarrist ja muusikapedagoog. Ta on mänginud ansamblites Ballooner, Indigolapsed, Nukker Kukeke, Code One, Six Feet Club, Roxy, Super Hot Cosmos Blues Band jpt. ja töötab kitarriõpetajana Elva Muusikakoolis.
Lucas Alario

**Lucas Nicolás Alario** (sündinud 8. oktoobril 1992 Tostados) on Argentina jalgpallur, kes mängib ründajana Brasiilia kõrgliigaklubis Internacional.

Ta alustas klubikarjääri Argentina klubis Colón, debüteerides Argentina kõrgliigas 2011. aastal. Esimese värava lõi ta Argentina kõrgliigas 22. märtsil 2014 mängus Tigre vastu.

Aastatel 2015–2017 mängis ta Argentina kõrgliiga klubis River Plate. Hooajal 2016–17 lõi ta Argentina kõrgliigas 12 väravat ja saavutas River Plate'iga liigas teise koha. Aastatel 2016 ja 2017 võitis ta klubiga Argentina karikavõistlused. 2016. aastal võideti karikafinaalis Rosario Centrali tulemusega 4:3 ning Alario tegi selles mängus kübaratriki. 2015. aastal võitis ta River Plate'iga Copa Libertadorese ning finaalseeria teises otsustavas mängus alistati Tigres UANL tulemusega 3:0 ning lõi ka Alario lõi seal ühe värava.  2016. aastal alistati Lõuna-Ameerika superkarika finaalis Colombia klubi Santa Fe ning Alario oli üks kahest River Plate'i mängijast, kes finaalseeria teises mängus värava lõi.

2017. aasta septembris sõlmis ta viieaastase lepingu Saksamaa kõrgliigaklubiga Leverkuseni Bayer. Tema kõige resultatiivsem hooaeg Saksamaa kõrgliigas oli 2020/21, mil ta lõi 11 väravat. 2022. aasta juunis sõlmis ta kaheaastase lepingu Frankfurdi Eintrachtiga, mille meeskonnas mängis ta vaid hooajal 2022/23.

2024. aasta jaanuaris sõlmis ta kaheaastase lepingu Internacionaliga.

Argentina jalgpallikoondises tegi Alario debüüdi 1. septembril 2016 MM-i valikmängus Uruguay vastu. Koondisekarjääri esimese värava lõi ta 13. juunil 2017 sõprusmängus Singapuri vastu. Alario valiti 2021. aasta Copa Américal osalevasse Argentina koondisse, kuid vigastuse tõttu asendati ta Julián Álvareziga. Argentina koondises mängis Alario aastatel 2016–2020 kokku üheksa korda ja lõi kolm väravat.

## Saavutused
;River Plate
*Copa Argentina: 2015–16, 2016–17
*Copa Libertadores: 2015
*Recopa Sudamericana: 2016
*Suruga Bank Championship: 2015

## Viited
Askoldi haud

**Askoldi haud** (ukraina keeles *Аскольдова Могила*) on park Kiievis.

## Galerii

Аскольдова могила - Церква Святого Миколая.JPG|Püha Mõkola kirik
Хрест на могилі Героїв Крут Аскольдова Могила, Київ.jpg|Krutõ lahingus langenute mälestusmärk Askoldi haual
Ebavöödik

**Ebavöödik** (*Leucocortinarius bulbiger*) on šampinjonilaadsete seltsi vöödikuliste sugukonda ebavöödiku perekonda kuuluv seen.

Seen kasvab tavaliselt koos okaspuudega ja teda ei peeta viimasel ajal enam söödavaks.

## Välislingid
*
Écurie

**Écurie** on vald Põhja-Prantsusmaal Pas-de-Calais' departemangus.

Põllumajandusküla asub 5 km Arrasist põhjas teede N17 ja D60 ristumiskoha ümbruses.

## Huviväärsused

* St. Séverini kirik, pärast Esimest maailmasõda koos suurema osa külaga uuesti üles ehitatud

## Vaata ka

* Pas-de-Calais' departemangu haldusüksuste loend

## Viited
Josh Brownhill

**Joshua Brownhill** (sündinud 19. detsembril 1995 Warringtonis) on Inglismaa jalgpallur, kes mängib poolkaitsjana Inglismaa Premier League'i klubis Burnley.

2013. aastal debüteeris ta Inglismaa tugevuselt kolmandas liigas Preston North Endi meeskonnas. Hooaja 2015–16 teisel pool mängis ta laenul samasse liigasse kuuluvas Barnsleys. 2016. aastal võitis ta Barnsleyga Football League Trophy.

Aastatel 2016–2020 mängis ta Inglismaa esiliiga klubis Bristol City. Nelja hooaja jooksul lõi ta Inglismaa esiliigas 16 väravat. 5. jaanuaril 2019 lõi ta Inglismaa karikavõistluste mängus värava Inglismaa kõrgliiga klubi Huddersfield Towni vastu.

2020. aasta jaanuaris siirdus ta Burnleysse. 19. veebruaril 2022 lõi ta mängus Brighton & Hove Albioni vastu oma esimese värava Inglismaa kõrgliigas.

## Viited
Jäähoki 1968. aasta taliolümpiamängudel

**Meeste [[jäähoki]]turniir [[1968. aasta taliolümpiamängud]]el** Prantsusmaal Grenoble'is oli 11. olümpiaturniir, mis oli ühtlasi 35. MM ja 46. Euroopa meistrivõistlused. Mängud peeti 4. kuni 17. veebruarini Palais des Sportsis. See oli viimane olümpiaturniir, kus selgitati ka maailma- ja Euroopa meister. Järgnevatel olümpia-aastatel peeti maailma- ja Euroopa meistrivõistlusi edaspidi iseseisvate turniiridena. Kokku oli Grenoble'is esindatud 14 meeskonda.

Nõukogude Liit võitis kolmanda olümpiakulla, tuli kaheksandat korda maailmameistriks ja kaheteistkümnendat korda Euroopa meistriks. Hõbemedali võitis Tšehhoslovakkia, pronksi Kanada.

Esimest (ja ainsat) korda ei antud kõigile kvalifikatsioonis osalejatele võimalust medalitele mängida, sest kaks madalamat edetabelit (Jaapan ja Austria) koos võõrustaja Prantsusmaaga pääsesid otse lohutusgruppi. Poola ja Itaalia kvalifitseerusid, kuid keeldusid osalemast.

Ida-Saksamaa osales neil mängudel esimest ja ainsat korda ning mängis oma viimase mängu rivaali Lääne-Saksamaaga. Lääs võitis 4:2. Soome tegi ajaloolise mängu, alistades teisel võistluspäeval Kanada. NSV Liidu jaoks katkes nende rekordiline 39 järjestikust võitu MM-il. 

## Osalevad riigid

Mängudele kvalifitseerusid 1967. aasta MM-i A-grupi kaheksa riiki koos korraldajamaa Prantsusmaaga. B-grupi klassifikatsioon meistrivõistluste lõpus võimaldab kvalifitseeruda veel kuuel riigil, samuti C-grupi võitjal.

Turniirile kvalifitseerunad riigid:

* Austria
* Jaapan 
* Jugoslaavia
* Kanada
* NSVL

* Norra
* Prantsusmaa
* Rumeenia
* Saksa DV
* Saksa FV

* Rootsi
* Soome
* Tšehhoslovakkia 
* USA

Poola ja Itaalia olid kvalifitseerunud kuid ei osalenud.

## Tulemused

### Eelvoor

** [[Saksa DV jäähokikoondis|Saksa DV]] –   [[Norra jäähokikoondis|Norra]] 3:1 (2:1, 1:0, 0:0)**

**4. veebruar 1968 – Grenoble**
**Väravalööjad**: Joachim Ziesche, Lothar Fuchs, Peter Prusa – Odd Syversen.

** [[Soome jäähokikoondis|Soome]] –   [[Jugoslaavia jäähokikoondis|Jugoslaavia]] 11:2 (3:0, 6:0, 2:2)**

**4. veebruar 1968 – Grenoble**
**Väravalööjad**: Lasse Oksanen 2, Esa Peltonen 2, Matti Reunamaki 2, Juhani Wahlsten, Veli-Pekka Ketola, Matti Keinonen, Matti Harju, Pekka Leimu – Albin Felc, Franc Smolej.

**  [[Saksamaa jäähokikoondis|Saksa FV]] –  [[Rumeenia jäähokikoondis|Rumeenia]]  7:0 (1:0, 3:0, 3:0)**

**4. veebruar 1968 – Grenoble**
**Väravalööjad**: Gustav Hanig 2, Alois Schloder, Ernst Kopf, Otto Schneitberger, Horst Meindl, Heinz Weisenbach.

A-grupi medalivooru pääsevad Soome, Ida-Saksamaa ja Lääne-Saksamaa. Rumeenia, Jugoslaavia ja Norra osalevad B-grupis 9.-14.

### Finaalvoor

Esimese koha meeskond võitis kulla, teise hõbeda ja kolmanda pronksi.

### Lohutusring

Selle grupi meeskonnad mängisid 9.–14. kohale

## Medalivõitjad

## Välislingid

*Grenoble olümpiamängud 1968
Eps

**Eps** on vald Põhja-Prantsusmaal Pas-de-Calais' departemangus.

Põllumajandusküla asub 44 km Arrasist loodes teede D70 ja D71 ristumiskoha ümbruses.

## Huviväärsused

* St. Martini kirik, pärineb 16. sajandist

## Vaata ka

* Pas-de-Calais' departemangu haldusüksuste loend

## Viited
Olderogge

**Olderogge** (vene keeles *Ольдерогге*) on Taanist pärit aadlisuguvõsa.

## Ajalugu
Olderogged on pärit Taanist. 1703. aastast on nende kohta teateid Riiast. Suguvõsaliin algab Riia rentmeistri Detloff Georg Olderoggega (1701−1765), kelle Püha Rooma keiser Franz I tõstis 21. juunil (vkj) 1758 aadliseisusse; ta sai perekonnanimeks **von Olderogge**. XIX sajandi asusid tema järeltulijad elama Venemaale, kus tegid karjääri sõja- ja tsiviilteenistuses. Suguvõsa on Venemaal alles tänini.

## Suguvõsa liikmeid
*Johann Heinrich von Olderogge (1790−1855), kindralleitnant, Kroonlinna suurtükigarnisoni ülem
*Ernst Wilhelm von Olderogge (1791−1876), polkovnik, Gattšina politseimeister
*Ernst Heinrich Wilhelm von Olderogge (1815−enne 1898), polkovnik, tõeline riiginõunik, Mogiljovi kubermangu aktsiisivalitsuse juhataja
*Alexander Woldemar von Olderogge (1817−1880), kindralmajor, pataljoni- ja polgukomandör, Lublini sõjaväeülem, Kiievi sõjaväehospidali ülem
*Ernst Heinrich von Olderogge (1846−1918), kindralmajor, sõjaväeintendant
*Heinrich Wilhelm von Olderogge (1848−1912), meditsiinidoktor, tõeline riiginõunik
*Vassili Vassiljevitš Olderogge (1848−1911), kindralleitnant, Keiserliku õiguskooli direktor
*Viktor Ernst Alexander von Olderogge (1853−1919), meditsiinidoktor, tõeline riiginõunik
*Vladimir Aleksandrovitš Olderogge (1875−1931), kindralmajor, roodu-, pataljoni-, polgu- ja brigaadikomandör, diviisiülem, Punaarmee Idarinde juhataja
*Dmitri Aleksejevitš Olderogge (1903−1987), ajalooteaduse doktor, professor, afrikanist, etnograaf, ajaloolane, keeleteadlane

## Olderogge suguvõsa mõisavaldused
*Liivimaa läti distrikt:
**Jeri (*Seyershof*) (1847−? pandi-, ?−1857 pärusvaldus), Vējava (*Fehgen*) (1780ndad−1790ndad, pandivaldus)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 140 https://gdz.sub.uni-goettingen.de/id/PPN825936918?tify=%7B%22pages%22%3A%5B158%5D%2C%22view%22%3A%22info%22%7D.
**Genealogisches Handbuch des Adels*. Adelslexikon. Bd X. Limburg an der Lahn: C. A. Starke Verlag, 1999. Lk 12.
Kruševo manifest

**Kruševo manifest** on oletatav manifest, mille andis 1903. aasta Ilinden–Preobraženie ülestõusu ajal välja Kruševo Vabariigi Revolutsioonikomitee. Selles kutsuti kohalikke moslemeid üles liituma väljakuulutatud vabariigi valitsusega võitluses türanliku ülemvõimu vastu. Tehti ettepanek luua koos demokraatlik riik. Selles rõhutati, et ülestõus on Osmanite türannia vastu, mitte ühegi rahva ega usugrupi vastu. Põhja-Makedoonia histograafid kasutavad manifesti näitena makedoonia keele esimesest kasutamisest. 

Manifesti originaaldokument ei ole säilinud ning ei ole kindel, kas selline manifest tegelikult üldse tehti. Mõned ajaloolased väidavad, et manifesti tekst koostati ligi 20 aastat pärast ülestõusu. Manifesti avaldas selle praegusel kujul 1923. aastal Nikola Kirov Sofias ning ta kasutas selles enda murrakut. 20. sajandi alguses oli makedoonia keel kui omaette tunnustatud keelena ülivähe levinud. Samas ei ole Põhja-Makedoonia ajaloolased nõus Kirovi väitega, et ülestõusuaegne rahvastik koosnes ainult bulgaarlastest.

## Viited

## Välislingid
*Manifest makedoonia ja inglise keeles
Écoust-Saint-Mein

**Écoust-Saint-Mein** on vald Põhja-Prantsusmaal Pas-de-Calais' departemangus.

Põllumajandusküla asub 16 km Arrasist kagus teede D956 ja D5 ristumiskoha ümbruses.

## Huviväärsused
* St. Meini kirik, pärineb 16. sajandist
* Vana linnuse jäljed
* Esimese maailmasõja kalmistud

## Ajalugu

Esimese maailmasõja ajal asus Écoust-Saint-Mein Hindenburgi liinil, kui Saksa väed evakueerisid selle elanikud. Kirikutorn mineeriti ja oli laskuritele maamärgiks. Pärast Arrase lahingut 1917. aastal vallutasid selle liitlased, kuni sakslased selle 1918. aasta märtsis tagasi vallutasid ja lõpuks võtsid liitlased selle 3. septembril 1918.

## Popkultuuris

2019. aasta filmis "1917" on Écoust-Saint-Meini kujutatud peategelase missiooni hävitatud teekonnapunktina. Linna kujutamine filmis põhineb suuresti tegelikul ajalool. Kuna linn sai Esimese maailmasõja ajal sõjatsooniks, ei jäänud külaelanikel muud üle kui Écoust-Saint-Mein maha jätta. Pärast sõda naasti seda üles ehitama.

## Vaata ka
* Pas-de-Calais' departemangu haldusüksuste loend

## Viited
Tann (anum)

**Tann** on saarte murdes ja läänemurdes pealt kitsam tõrs.

Lõuna-Eesti murretes nimetati seda tõrt ka tõrike, võru murdes tõrdu.

Tanni maht oli umbes 20 toopi ning seda kasutati Saare-, Hiiu-, Muhu- ja Läänemaal õlle pruulimiseks. Sellist õlletegemise anumat nimetati ka kurna-, käima- või kääritann. Oherdiga tanni põhja puuritud augu kattis pikk puupulk, mille ots ulatus üle vedeliku tasapinna. Vedeliku väljalaskmiseks tõmmati pulk avause seest välja. 

Tanniks nimetati ka nelinurkset puunõu, milles hoiti ja hapendati seasööki.

## Vaata ka
*ankur
*kirn
*toober
*tõrs
*tünn
*vaat
 
## Viited

## Välislingid
* Taaritõrs, tõrs ehk tõrdu. Eesti Rahva Muuseum.
Teksasinine

**Teksasinine** (saksa keeles *Jeansblau*, inglise keeles *denim blue*) on indigoga värvitud teksariide värvusega sarnanev sinine värvitoon.

Nagu teksakangas ise, esineb ka see värvus mitmes eri variandis. Kasutatakse moesõnavaras tekstiilide värvuse kirjeldamiseks, aga ka muude toodete puhul.

## Pildid

Full Count Denim Fade.jpg|Tumedad kulumisjälgedega teksapüksid
Denim texture 01.jpg|Teksariide tekstuur
Close-Up of Denim Jeans.jpg|Kulunud sinise teksakanga lähivaade


## Variatsioonid
Veebivärv *Denim* on asuursinisega sarnanev erksinine   või pastellsinise taoline keskmine veidi hallikas mahe sinine toon  .

Pantone värvikaardi toon 17-4021 *Faded Denim* on keskmine hallikassinine värvitoon  , toon 19-4118 *Dark Denim* on tume veidi rohekas sügavsinine  .

RAL Design värvivaliku toon 240 40 20 *Jeansblau* on tume roheka varjundiga sinine värvitoon  , toon 250 20 25 *Dunkeljeansblau* sügav-tumesinine  .

## Vaata ka
* Potisinine
* Sinerõikasinine

## Viited
Metskõrges

**Metskõrges** (*Gymnopus*) on šampinjonilaadsete seltsi kuuluv perekond seeni.

## Eesti liike
**Gymnopus androsaceus* – jõhvnööbik
**Gymnopus aquosus* – vesine metskõrges
**Gymnopus confluens* – kobar-metskõrges, kobarkõrges
**Gymnopus dryophilus* – harilik metskõrges
**Gymnopus erythropus* – punajalg-metskõrges
**Gymnopus foetidus* – oksa-roisknööbik
**Gymnopus hariolorum* – haisev metskõrges
**Gymnopus putillus* – väike metskõrges, väike kõrges
**Gymnopus ocior* – kollaselehine metskõrges
**Gymnopus vernus* – lume-metskõrges, lumekõrges

## Liike mujal
**Gymnopus fusipes* – juur-metskõrges

## Varasemaid liike
**Collybiopsis peronata* – kirbe metskõrges, kirbe kõrges, kibe kõrges
**Connopus acervatus* – kimp-metskõrges
**Paragymnopus perforans* – okka-roisknööbik

## Välislingid
*
Ebašampinjon

**Ebašampinjon** (*Leucoagaricus*) on šampinjoniliste sugukonda kuuluv perekond seeni.

## Liike
**Leucoagaricus leucothites* – roosalehine või samet-ebašampinjon
**Leucoagaricus nympharum* – valge ebašampinjon, valge sirmik

## Välislingid
*
Équirre

**Équirre** on vald Põhja-Prantsusmaal Pas-de-Calais' departemangus.

Väike põllumajandusküla asub 48 km Arrasist loodes tee D71 ääres.

## Huviväärsused

* St. Madeleine kirik, pärineb 18. sajandist
* 18. sajandi loss

## Vaata ka

* Pas-de-Calais' departemangu haldusüksuste loend

## Viited
Punakõrges

**Punakõrges** (*Rhodocollybia*) on šampinjonilaadsete seltsi kuuluv perekond seeni.

## Liike
**[[Rhodocollybia asema]]*
**Rhodocollybia butyracea* – või-punakõrges
**Rhodocollybia fodiens* – juur-punakõrges
**Rhodocollybia maculata* – täpiline punakõrges
**Rhodocollybia prolixa* – keerd-punakõrges

## Välislingid
*
Pärlhall

**Pärlhall** on sinaka varjundiga neutraalne kuni külm kahvatuhall värvitoon. Sõna on tõlkelaen saksa keelest, Johannes Aaviku ettepanek 1914. aastast.

Kasutatakse eelkõige moesõnavaras ja sisekujunduses, ka lindude sulestiku vms kirjeldamiseks, rohkem pehme pärlmutrise läikega pindade kohta.

## Pildid

Parc australien - Autruche 06.jpg|Emase jaanalinnu sulestik on pärlhall
Chinchilla brevicaudata.jpg|Tšintšilja *[[Chinchilla brevicaudata]]* looduslik karvkate on pärlhall
Mullite, Cordierite, Tridymite - Bohemia, Czech Republic.jpg|Jaspisetaoline konglomeraatkivim portselaniit
Larus ridibundus.jpg|Naerukajakas (*Larus ridibundus*)
Black-legged-Kittiwake.jpg|Kaljukajakas (*Rissa tridactyla*)
Austin 7 Pearl Cabriolet (1938) - 30178314673.jpg|Pärlhall 1938. aasta Austin 7 Pearl Cabriolet


## Variatsioonid
Ernst Friedrich Glockeri "Grundriss der Mineralogie ..." kirjeldab pärlhalli (*perlgrau*) heleda õige natukese punasega segatud sinaka hallina. Näitemineraaliks toob ta portselaniidi (*Porzellanjaspis*).

1821. aasta värviõpik "Werner's Nomenclature of Colours" soovitab pärlhalli (*pearl grey*) segada kas rohkest tuhkhallist ja vähesest karmiinpunasest ning Berliini sinisest või paljust sinakashallist ja veidikesest veripunasest. Värvuse näideteks toob ta naerukajaka ja kaljukajaka seljasulgede värvuse, sinilille kroonlehtede alakülje ja portselaniidi.

Prantsuskeelne värvinimetuste portaal pourpre.com annab pärlhalli vasteks neutraalsete hallide toonivahemiku soojemast jahedamani  .

Pantone värvikaardi toon 14-4206 *Pearl Blue* on ligikaudu pärlhall .

Eesti ajaloolise arhitektuuri jaoks soovitatud voodrilaudade värvivalikus (Becker Acroma värvid) on pärlhall (NCS COLOR S 2005-Y) soe kollakashall  .

Pastellipaberi Mi-Teintes seeria toon 120 *gris perle* on väga hele hall .

DMC tikkimisniitide värvikaardi toon 762 *gris perle* on külm helehall .

## Viited
Bathurst (New Brunswick)

**Bathurst** on linn Kanadas New Brunswicki provintsis. See on Gloucesteri maakonna halduskeskus.

## Välislingid